હાર્દિક પટેલને જ્યારે પૂછવામાં આવ્યું કે, એમના અનુસાર તેમનો આવો વીડિયો કોણ બનાવી શકે? તો તેમણે તુરંત કહ્યું હતું કે, ભારતમાં અમિત શાહથી મોટો ખેલાડી કોણ છે? ચૂંટણી નજીક આવતા તેમણે મને બદનામ કરવા માટે આ બધુ શરૂ કર્યું છે. સ્પષ્ટ વાત છે કે, જેના દ્વારા આ વીડિયો વાયરલ કરવામાં આવ્યો એણે ભાજપ સાથે જ હાથ મિલાવ્યા છે. હોસ્પિટલમાંથી પકડાયેલા આતંકવાદીઓ અંગે જ્યારે અહમદ પટેલ પર આરોપ મુકવામાં આવ્યો ત્યારે ખરેખર તો મારા વિશે આ વાત બહાર પાડવાના હતા, પરંતુ તેમને લાગ્યું કે દાવ ઊંધો પડશે આથી માંડી વાળ્યું. હવે પણ જ્યારે વીડિયો વાયરલ કર્યો છે ત્યારે દાવ ઊંધો જ પડ્યો છે. મને તો મારા પર ગર્વ થાય છે કે, હાર્દિક એટલો મોટો થઇ ગયો છે કે ભારતીય જનતા પાર્ટી મને બદનામ કરવામાં પૈસા વેડફી રહી છે. પરંતુ આમ કરીને તેઓ ગુજરાતની મહિલાઓનું અપમાન કરી રહ્યાં છે.